પ્રાપ્ત વીગતો મુજબ, કોડીનાર તાલુકાનાં ડોળાસા ગામે નોંઘણભાઇ રાજાભાઇ રાઠોડની વાડી ચીખલી રોડ પર આવી છે. જ્યાં તેમણે શેરડીનો પાક લીધો છે. શેરડીની કાપણીનું કામ ખાંડ ફેક્ટરીનાં મજૂરો કરી રહ્યા હતા. એ વખતે સવારે ૧૧ વાગ્યે વાડમાંથી દીપડીથી વિખૂટા પડેલાં બે બચ્ચા મળી આવ્યા હતા. આથી દીપડી પણ નજીકમાંજ હોવાનું માની તેઓ વાડથી દૂર જતા રહ્યા હતા. અને વાડી માલિકને જાણ કરી હતી. આથી વાડીમાલિક નોંઘણભાઇ વન્યપ્રાણી પ્રેમી બાલુભાઇ રાઠોડ સાથે વાડીએ પહોંચ્યા હતા.